**Luna...**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-a chemat aseară luna.

-Vino! îmi șoptea întruna.

Să te-mbrac într-o lumină

misterioasă, divină.

Să îți dau zâmbet de stea

cu sclipiri de peruzea.

Să-ți dau apă de izvor

să nu te usuci de dor.

Să-ți dau voce îngerească

sufletul să-ți oblojească.

Pe buze boabe de rouă

să începi o viață nouă

cu un soare mult mai blând

de dorul tău tremurând.

Tandru să te ocrotească

și doar el să te iubească.

-Lună, lună amăgitoare

cu talent de naratoare!

Uite-acuși se face zi

vraja-ți...se va risipi!